તેના એ શબ્દો ‘મામાના ઘરે જવાનું…’ તેની આંખની ચમક, એ પરીક્ષા પૂરી થવાની રાહ… એ બધું મને મારા નાનપણની યાદ અપાવી ગયાં. આશીની જેમ જ હું પણ પરીક્ષાઓ પૂરી થતાં રોજ-રોજ મારી મમ્મીને પૂછતી કે, ‘હેં મમ્મી, હવે તો વેકેશન પડી ગયું. મામાના ઘરે ક્યારે જઈશું ?’ અને મારા મમ્મીની જેમ હું પણ મારી આશીને જવાબ આપું છું કે, ‘બેટા, અથાણાં-મસાલાં, ઘઉં બધું પતી જાય પછી આપણે બહુ બધા દિવસ માટે જઈશું….’ અને એ મારી નાનકડી આશી મને કહે, ‘લાવ ને મમ્મા, હું તને મદદ કરાવું…..’ એને એમ છે કે મમ્મીને જો મદદ કરાવું તો મને જલ્દી મામાના ઘરે જવા મળે ને !